CELEX: 62021TN0509
Language: hu
Date: 2021-08-18 00:00:00
Title: T-509/21. sz. ügy: 2021. augusztus 18-án benyújtott kereset – IMG kontra Bizottság

2021.10.25.   
            
            
               HU
            
            
               Az Európai Unió Hivatalos Lapja
            
            
               C 431/43
            
         
      2021. augusztus 18-án benyújtott kereset – IMG kontra Bizottság
      (T-509/21. sz. ügy)
      (2021/C 431/51)
      Az eljárás nyelve: francia
      
         Felek
      
      
         Felperes: International Management Group (IMG) (Brüsszel, Belgium) (képviselők: L. Levi és J.-Y. de Cara ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
                  következésképpen
               
            
                  —
               
               
                  a Bíróság 2019. január 31-i ítéletének (C-183/17. P. és C-184/17. P. sz. egyesített ügyek) a teljesítése érdekében semmisítse meg a Bizottság 2021. június 8-i határozatát, amely szerint a felperes nem jogosult arra, hogy az Unió költségvetési szabályainak keretében a nemzetközi szervezetekre alkalmazandó közvetett irányítás útján uniós költségvetést hajtson végre;
               
            
                  —
               
               
                  kötelezze az alperest a vagyoni és nem vagyoni kár megtérítésére;
               
            
                  —
               
               
                  kötelezze az alperest a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes öt jogalapra hivatkozik.
      
                  1.
               
               
                  Az első, az EUMSZ 266. cikk megsértésére alapított jogalap. E tekintetben a felperes a Bíróság 2019. január 31-i ítélete jogerejének a megsértésére hivatkozik.
               
            
                  2.
               
               
                  A második, a megfelelő ügyintézés elvének és a gondossági kötelezettségnek az Európai Unió Alapjogi Chartája 41. cikkének megsértése miatti megsértésére alapított jogalap.
               
            
                  3.
               
               
                  A harmadik, a jogbiztonság elvének a megsértésére alapított jogalap.
               
            
                  4.
               
               
                  A negyedik, arra alapított jogalap, hogy a felperes szerint a határozat téves jogalkalmazáson és nyilvánvaló mérlegelési hibákon alapul.
               
            
                  5.
               
               
                  Az ötödik, az észszerű határidő megsértésére alapított jogalap.